"Жәынгьы-ҿангьы аԥсуаа иргәыҵхон амилаҭтә традициақәа ииашаны рызнеишьа азҵаара, иахьа уи ажәлар хзырҵәо акәны иҟоуп. Еицлабны аимҭахарақәа, аиныхрақәа, абарҭ зегьы иахырҟьаны аҟаҵара иаԥсаӡам ҳәа иазысыԥхьаӡоит. Ҳарҵаратә программа иалагалоуп абри аҿаԥызҽуа аҩымҭақәа, абри аҵаҩцәа ирбоит ираҳауеит, аха иахьа уажәраанӡагьы ари азҵаара ӡбамкәа иаанхоит. Зны Очамчыра араион ақыҭақәа рҿы иаларгалеит аԥсрақәа раан ачеиџьыка мыцхәы аҿаԥҽра, аха уи адгылаҩцәа маҷхеит. Ари азҵаара ҩнаҭа-ҩнаҭала иазхәыцыртә еиԥш, иалацәажәартә еиԥш иҟаҵатәуп", - ҳәа азгәалҭеит Ануаԥҳа.
Инеиҵыху аицәажәара шәазыӡырҩыр шәылшоит арадио Sputnik Аԥсны аефир аҿы.